M. Laurens – ITTHON-KÜLHON – 7torony Irodalmi Magazin
M. Laurens : ITTHON-KÜLHON
2014.10.16. M. Laurens Vers 6
Gazdag ember dolga a pénzével hálni,
Zsebe ha megfájdul, mások szokták bánni.
S ha másokét kisöpörte már tisztára,
Nem várja a szegényt többé puliszkára.
Ma külhonban vagyon magyarnak vigasza,
Hol dús fű vár a dolgos kezű parasztra.
Ott rozsda nem mar kaszát és nincs gyanú,
Likas tenyér, üres torok, vagy testvérháború.
A külhoninak is megvan csínja-bínja:
A saját mezején megvan néki kínja.
Sokat kell kaszálni, kell béres alatta,
Elkél itt a magyar, ki otthonát hagyta.
Jó kaszája éles, s tenyere is széles,
Megbecsült emberként juthat a pénzéhez.
Sok dolga van néki, akár a gazdagnak,
Ingyen vacsorát ott; egyiknek se adnak.
( 2014. október 4.)
Legutóbb szerkesztette 2014.10.16. @ 16:12 - M. Laurens